Eelnõu

**NARVA LINNAVALITSUS**

**KORRALDUS**

Narva ……………..2021 nr

**Kasutusloa andmine (Udu tn 5)**

**1. ASJAOLUD JA MENETLUSE KÄIK**

18.10.2021 laekus ehitisregistri keskkonda läbi vaatamiseks Udu tn 5 kinnistule püstitatud aiamajale, ehitisregistri koodiga 120834879, kasutusloa taotlus nr 2111371/24851-1. Taotlusele on lisatud aiamaja püstitamise ehitusprojektid „267\_PP\_v02-Udu-5-AiamajaPustitamise“ ja aiamaja ehitusprojekti muutmine 267M\_PP\_v03\_Udu-5“, projekteerija FIE Olga Medvedjeva, mille on 20.11.2017.a antud ehitusluba nr 1712271/38602, ning ehitusdokumentatsioon.

18.10.2021 on ehitisregistri keskkonnas, koduleht www.ehr.ee, genereeritud kasutusloa eelnõu nr 2112371/18927, menetluse nr 278911, ning eelnõu on suunatud kooskõlastamiseks Päästeametile, geodeesia ja maakorralduse, arhitektuuri ja planeerimise ning järelevalve osakonnale. Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on ehitisregistri elektroonilise keskkonna kaudu puuduste kõrvaldamiseks tagastatud.

08.12.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr 2111371/24851-4 ning on genereeritud uus kasutusloa eelnõu nr 2112371/18927-4.

14.12.2021 kooskõlastasid ehitisregistri elektroonilises keskkonnas kasutusloa taotluse kõik kaasatud isikud. Udu tn 5 kinnistule püstitatud valminud aiamaja vastab ehitusloale ning seda on võimalik kasutada.

Seega, ehitusseadustiku § 55 kohaselt  puuduvad Udu tn 5 kinnistule püstitatud aiamajale kasutusloa andmisest keeldumise põhjused.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2

 kohaselt on järelevalve osakonna põhiülesandeks ehitus- ja kasutuslubade taotluste

 menetlemine ning linnavalitsuse vastavasisuliste korralduste ettevalmistamine, mille

 alusel toimub ehitusloa või kasutusloa andmine, muutmine, kehtetuks tunnistamine või

 andmisest keeldumine.

**3. OTSUS**

Väljastada Udu tn 5 püstitatud aiamajale kasutusluba.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets Üllar Kaljuste

Linnapea Linnasekretär